****

ที่ มท ๐๘๑9.2 /ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม ๒๕๖๓

เรื่อง การจัดสรรงบประมาณรายจ่ายประจำปีงบประมาณ พ.ศ. 2563 งบเงินอุดหนุน เงินอุดหนุนทั่วไป
 สำหรับการดำเนินงานตามแนวทางโครงการพระราชดำริด้านสาธารณสุข

เรียน ผู้ว่าราชการจังหวัด ทุกจังหวัด

อ้างถึง ๑. พระราชบัญญัติงบประมาณรายจ่ายประจำปีงบประมาณ พ.ศ. 2563

 ๒. ประกาศคณะกรรมการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์การจัดสรร

 เงินอุดหนุนทั่วไปให้แก่องค์กรปกครองส่วนท้องถิ่น ปีงบประมาณ พ.ศ. 2563 (ฉบับที่ 2)

สิ่งที่ส่งมาด้วย ๑. รายละเอียดประกอบรายการจัดสรรงบประมาณรายจ่าย

 ประจำปีงบประมาณ พ.ศ. ๒๕๖๓ จำนวน ๑ ชุด

 ๒. แนวทางการดำเนินงานตามแนวทางโครงการพระราชดำริด้านสาธารณสุข จำนวน ๑ ชุด

 ๓. แบบรายงานการยืนยันข้อมูลจำนวนหมู่บ้าน/ชุมชน จำนวน ๑ ชุด

 ๔. แบบรายงานการใช้จ่ายงบประมาณฯ จำนวน 1 ชุด

 ตามพระราชบัญญัติงบประมาณรายจ่ายประจำปีงบประมาณ พ.ศ. 2563 และประกาศคณะกรรมการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์การจัดสรรเงินอุดหนุนทั่วไปให้แก่องค์กรปกครองส่วนท้องถิ่น ปีงบประมาณ พ.ศ. 2563 (ฉบับที่ 2) ตั้งงบประมาณรายจ่ายและกำหนดหลักเกณฑ์การจัดสรรงบเงินอุดหนุน เงินอุดหนุนทั่วไป สำหรับการดำเนินงานตามแนวทางพระราชดำริ
ด้านสาธารณสุข รายละเอียดตามอ้างถึง นั้น

 กรมส่งเสริมการปกครองท้องถิ่น จึงขอความร่วมมือจังหวัดแจ้งรายละเอียดการจัดสรรงบประมาณเงินอุดหนุน เงินอุดหนุนทั่วไป สำหรับการดำเนินงานตามแนวทางโครงการพระราชดำริ
ด้านสาธารณสุข ประจำปีงบประมาณ พ.ศ. 2563 ให้องค์กรปกครองส่วนท้องถิ่น ตามจำนวนหมู่บ้าน/ชุมชน หมู่บ้าน/ชุมชนละ 20,000 บาท โดยการดำเนินงานให้ถือปฏิบัติตามแนวทางการดำเนินงานตามแนวทางโครงการพระราชดำริด้านสาธารณสุข ขององค์กรปกครองส่วนท้องถิ่น ประจำปีงบประมาณ พ.ศ. 2563 และให้องค์กรปกครองส่วนท้องถิ่นดำเนินการ ดังนี้

 1. ตรวจสอบความถูกต้องของข้อมูลการจัดสรรงบประมาณกับจำนวนหมู่บ้าน/ชุมชน
หากข้อมูลไม่ถูกต้องให้ยืนยันข้อมูลจำนวนหมู่บ้าน/ชุมชน ที่ถูกต้อง และแจ้งสำนักงานส่งเสริม
การปกครองท้องถิ่นจังหวัด รายงานให้กรมส่งเสริมการปกครองท้องถิ่นทราบ ทางไปรษณีย์อิเล็กทรอนิกส์ healthdla2018@gmail.com ภายในวันที่ 27 พฤษภาคม 2563 เพื่อจะได้จัดสรรงบประมาณเพิ่มเติมในกรณีที่มีการจัดตั้งหมู่บ้าน/ชุมชนใหม่ในปีงบประมาณ พ.ศ. 2563

/2. รายงาน ...

-2-

 2. รายงานผลการเบิกจ่ายงบประมาณให้สำนักงานส่งเสริมการปกครองท้องถิ่นจังหวัด
รวบรวมรายงานกรมส่งเสริมการปกครองท้องถิ่น ตามแบบรายงานการใช้จ่ายงบประมาณฯ
ทางไปรษณีย์อิเล็กทรอนิกส์ healthdla2018@gmail.com

ทั้งนี้ สามารถดาวน์โหลดสิ่งที่ส่งมาด้วยได้ทางเว็บไซต์ <https://qrgo.page.link/bJMTw> หรือ QR-Code
ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐-๒๒๔๑-7225

ผู้ประสานงาน นางสาวภัชร์จิรัสม์ ธัชเมฆรัตน์

และนางสาวสุพรรณนิภา เยื่อใย 081-174-3738

ร.อสถ. .........................

ผอ.กสธ. ........................

หน.กง.สส. ......................

นวผ.ชก.............................

หน.กง.สส...................................

นวผ.ชก. ....................................